PMIndiaData/PMIndiaSum huggingface dataset:
મંત્રીમંડળે આઇડીબીઆઈ બેંકમાં સરકાર દ્વારા મૂડીઉમેરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં આઇડીબીઆઈ બેંકમાં સરકાર દ્વારા રૂ. 4,557 કરોડનીમુડી ઉમેરવા માટે મંજૂરી આપવામાં આવી છે. એનાથી આઇડીબીઆઈની સ્થિતિ સુધારવાની પ્રક્રિયા પૂર્ણ કરવામાં મદદ મળશે તથા બેંક નફાકારકતા અને સાધારણ ધિરાણ કરવા માટે સક્ષમ બનશે તેમજ સરકારને ઉચિત સમયે એનું રોકાણ વસૂલ કરવાનો વિકલ્પ મળશે. આઇડીબીઆઈ બેંકને એની અગાઉથી ચાલી આવતી બુકની પ્રક્રિયા પૂર્ણ કરવા એક વાર મૂડીનાં ઉમેરણની જરૂર છે. બેંકે નોંધપાત્ર રીતે બાકી નીકળતી લોનમાં સુધારો કરીને એની એનપીએમાં ઘટાડો કર્યો છે, જે જૂન, 2018માં 18.8 ટકાની ટોચ પર હતો અને જૂન, 2019માં ઘટીને 8 ટકા થયો હતો. આ માટે મૂડી એનાં શેરધારકો પાસેથી મળશે. એલઆઇસી 51 ટકા હિસ્સો ધરાવે છે અને વીમા નિયમનકારક સંસ્થા દ્વારા હિસ્સો વધારવાની છૂટ નથી. જરૂરી રૂ. 9,300 કરોડમાંથી એલઆઇસી 51 ટકા (રૂ. 4,743 કરોડ) પૂર્ણ કરશે. બાકીનાં 49 ટકા રૂ. 4,557 કરોડ સરકાર પાસેથી મળવાની દરખાસ્ત છે, જે એને એક વખત મળશે. આ રોકાણ પછી આઇડીબીઆઈ બેંક પોતાની રીતે મૂડીમાં વધારો કરવા સક્ષમ બનશે એવી અપેક્ષા છે અને આગામી વર્ષમાં કોઈક સમયે આરબીઆઈનાં પ્રોમ્પ્ટ કરેક્ટિવ એક્શન (પીસીએ) માળખાગત કાર્ય રજૂ કરશે એવી અપેક્ષા છે. આ રોકડ તટસ્થ ઉમેરણ રિકેપ બોન્ડ્સ મારફતે ઉમેરાશે એટલે સરકાર બેંકનું મૂડીકરણ કરશે અને બેંક એ જ દિવસે સરકાર પાસેથી રિકેપ બોન્ડની ખરીદી કરશે, જેથી લિક્વિડિટી કે ચાલુ વર્ષનાં બજેટ પર કોઈ અસર નહિં થાય. પૃષ્ઠભૂમિઃ ઓગસ્ટ, 2018માં મંત્રીમંડળની મંજૂરી પછી એલઆઇસીએ આઇડીબીઆઈ બેંકમાં 51 ટકા હિસ્સાની ખરીદી કરી હતી. સરકાર પ્રમોટર્સ તરીકે જળવાઈ રહી છે અને 46.46 ટકા હિસ્સો ધરાવે છે. છેલ્લાં એક વર્ષ દરમિયાન આઇડીબીઆઈ બેંકનાં નાણાકીય માપદંડોમાં નોંધપાત્ર સુધારો થયો છેઃ • સીઆરએઆર 30.9.18નાંરોજ 6.22 ટકાથીવધીને 31.3.19નાંરોજ 11.58 થયોહતો • 30.9.18નાં રોજ ચોખ્ખી એનપીએ 17.3 ટકાથી ઘટીને 31.3.19નાં રોજ 10.11 ટકા અને 30 જૂન, 2019નાં રોજ 8.02 ટકા થઈ હતી. • પ્રોવિઝન કવરેજ રેશિયો (પીસીઆર) 69 ટકા (30.9.18)નાં રોજ સુધરીને 83 ટકા (31.3.19) અને 30 જૂન, 2019નાં રોજ વધુ વધીને 88 ટકા થયો હતો. • એલઆઇસી સાથે સમન્વયથી 29 કરોડ પોલિસીધારકો 3181 શાખાઓમાં ફેલાયેલા છે તથા એલઆઇસીનાં 11 લાખ એજન્ટો અને 2 લાખ કર્મચારીઓ પણ છે. • એલઆઇસી સાથે સમન્વયમાં નાણાકીય વર્ષ 2019-20 માટે આવક રૂ. 500 કરોડ અને નાણાકીય વર્ષ 2020-21માં રૂ. 1,000 રહેવાનો અંદાજ છે. • વીમાનાં વેચાણની શરૂઆત માર્ચ, 2019માં થઈ હતી, જેમાં પ્રીમિયમ રૂ. 160 કરોડ હતું. આ ગતિ જળવાઈ રહી છે અને ચાલુ વર્ષનાં પ્રથમ સાડા ચાર મહિનામાં પ્રીમિયમ પેટે રૂ. 250 કરોડની આવક થઈ છે. નાણાકીય વર્ષ 2019-29માં પ્રીમિયમ પેટે રૂ. 2,000 કરોડ અને રૂ. 200 કરોડની આવક કરવાનો લક્ષ્યાંક છે. • એલઆઇસીનાં એજન્ટોનાં નેટવર્ક દ્વારા વધારાનાં રૂ. 5,000 કરોડનાં વ્યવસાયની ધારણા છે (આવાસ લોન, ઓટો લોન, પર્સનલ લોન).
આંતરરાષ્ટ્રીય યોગ દિવસ નિમિત્તે પ્રધાનમંત્રીએ રાંચીમાં સામુહિક યોગ અભ્યાસનું નેતૃત્વ કર્યું

પ્રધાનમંત્રી શ્રી નરેન્દ્ર મોદીએ આજે આંતરરાષ્ટ્રીય યોગ દિવસ નિમિત્તે રાંચીમાં યોજાયેલા સામુહિક યોગ અભ્યાસમાં ભાગ લીધો હતો. યોગ સત્રની શરૂઆત પૂર્વે પોતાના સંબોધનમાં તેમણે લોકોને આહ્વાન કર્યું હતું કે, “ચાલો શાંતિ, સૌહાર્દ અને પ્રગતિ માટે યોગને આપણો આદર્શ બનાવીએ.” આ પ્રસંગે તેમણે તમામ ઉપસ્થિતોનું અભિવાદન કરવા ઉપરાંત, યોગનો સંદેશો લોકોમાં વ્યાપક રીતે ફેલાવવામાં મહત્વની ભૂમિકા ભજવવા બદલ મીડિયા કર્મીઓ અને સોશિયલ મીડિયા સાથે સંકળાયેલા લોકોની પ્રશંસા કરી હતી. પ્રધાનમંત્રીએ જણાવ્યું હતું કે, તેઓ હવે શહેરોથી ગામડાઓ અને ગરીબ તેમજ આદિજાતીના સમુદાયોના ઘરો સુધી આધુનિક યોગનો સંદેશો લઇ જવા માંગે છે. તેમણે ભારપૂર્વક કહ્યું હતું કે, યોગ અચૂક પણે ગરીબ અને આદિજાતી પરિવારોના દૈનિક જીવનનો હિસ્સો બનવો જોઇએ કારણે કે તેઓ જ બીમારીને લીધે સૌથી વધુ પીડિત છે. આજે પ્રધાનમંત્રીએ જણાવ્યું હતું કે, બદલાતા સમયની સાથે-સાથે, આપણું ધ્યાન માત્ર બીમારીથી છુટકારો મેળવવા પર જ નહીં, પરંતુ સુખાકારી પર પણ કેન્દ્રીત થવું જોઇએ. તેમણે કહ્યું કે, યોગ આપણને આ શક્તિ આપી શકે છે. તેમણે જણાવ્યું હતું કે, યોગ અને આપણા પ્રાચીન ભારતીય દર્શનમાં આ જ મૂળ ભાવના રહેલી છે. પ્રધાનમંત્રીએ જણાવ્યું હતું કે, આપણે જમીન અથવા સાદડી પર જે મુદ્રાઓ કરીએ છીએ માત્ર એ જ યોગ નથી, યોગ એક શિસ્તપાલન અને સમર્પણ છે અને આપણા દૈનિક જીવનમાં તે અચૂક હોવા જોઇએ. પ્રધાનમંત્રીએ કહ્યું હતું કે, યોગને ઉંમર, રંગ, જ્ઞાતિ, સમુદાય, વિચારધારા, સંપ્રદાય, શ્રીમંત અથવા ગરીબ, રાજ્ય અને સરહદોનું બંધન નથી, યોગ દરેક વ્યક્તિ સાથે સંકળાયેલ છે. પ્રધાનમંત્રીએ આજે જણાવ્યું હતું કે, દિવાનખંડથી શયનખંડ, પાર્કથી સ્પોર્ટ્સ કોમ્પ્લેક્સ અને શેરીઓથી માંડીને વેલનેસ સેન્ટર તમામ જગ્યાએ યોગે લોકોનું ધ્યાન પોતાના તરફ આકર્ષુ છે. શ્રી નરેન્દ્ર મોદીએ જણાવ્યું હતું કે, યોગ પ્રાચીન અને અર્વાચીન બંને છે, તે અવિરત છે અને સતત તેનો વિકાસ થઇ રહ્યો છે. પ્રધાનમંત્રીએ કહ્યું હતું કે, સદીઓથી, યોગનું સત્વ યથાવત રહ્યું છે: સ્વસ્થ શરીર, સ્થિર મન, એકતાની ભાવના. યોગ જ્ઞાન, કર્મ અને ભક્તિનું આદર્શ મિશ્રણ છે. પ્રધાનમંત્રીએ જણાવ્યું હતું કે, વિશ્વએ યોગ અપનાવ્યા છે ત્યારે, આપણે આ વિષય સંબંધિત સંશોધન પર વધુ ભાર મૂકવો જોઇએ, યોગને દવા, ફિઝિયોથેરાપી અને આર્ટિફિશિયલ ઇન્ટેલિજન્સ જેવા ક્ષેત્રો સાથે સાંકળવા જોઇએ.
જિઓ-સ્પેટિઅલ ડેટાના હસ્તાંતરણ અને ઉત્પાદન સંબંધિત સંચાલન નીતિઓનું ઉદારીકરણ આત્મનિર્ભર ભારતની અમારી દૂરંદેશીની દિશામાં એક મોટું પગલું છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ જણાવ્યું હતું કે, જિઓ–સ્પેટિઅલ ડેટાના હસ્તાંતરણ અને ઉત્પાદન સંબંધિત સંચાલન નીતિઓનું ઉદારીકરણ આત્મનિર્ભર ભારતની અમારી દૂરંદેશીની દિશામાં એક મોટું પગલું છે. આ સુધારાઓથી દેશના ખેડૂતો, સ્ટાર્ટ–અપ, ખાનગી ક્ષેત્ર અને સંશોધન સંસ્થાઓને નવાચારના કાર્યો આગળ ધપાવવામાં અને વ્યાપક સમુદાય સુધી પહોંચી શકે તેવા ઉકેલોનું નિર્માણ કરવામાં લાભકારી નીવડશે. શ્રેણીબદ્ધ ટ્વીટ્સમાં પ્રધાનમંત્રીએ જણાવ્યું હતું કે, “અમારી સરકારે જે નિર્ણય લીધો છે તે ડિજિટલ ઇન્ડિયાને ખૂબ જ મોટો વેગ પ્રદાન કરશે. જીઓસ્પેટિઅલ ડેટાના હસ્તાંતરણ અને ઉત્પાદન સંબંધિત સંચાલન નીતિઓનું ઉદારીકરણ આત્મનિર્ભર ભારતની અમારી દૂરંદેશીની દિશામાં એક મોટું પગલું છે. આ સુધારાઓના નિર્ણયથી દેશના ખેડૂતો, સ્ટાર્ટ–અપ, ખાનગી ક્ષેત્રો તેમજ સંશોધન સંસ્થાઓને નવાચારના કાર્યો આગળ ધપાવવામાં અને વ્યાપક સમુદાય સુધી પહોંચી શકે તેવા ઉકેલોનું નિર્માણ કરવામાં લાભકારી નીવડશે. આનાથી રોજગારીનું સર્જન થશે અને આર્થિક વિકાસમાં પણ વેગ આવશે. ભારતના ખેડૂતોને જિઓ–સ્પેટિઅલ અને રીમોટ સેન્સિંગ ડેટાની સંભાવનાઓના ઉપયોગથી પણ ફાયદો થશે. લોકતાંત્રિક એટલેકે સૌને ઉપલબ્ધ ડેટાથી એવી નવી ટેકનોલોજીઓ અને પ્લેટફોર્મ્સનો ઉદય થશે જે કૃષિ અને સંલગ્ન ક્ષેત્રોમાં કાર્યદક્ષતાઓને આગળ ધપાવશે. આ સુધારાઓ વિનિયમન દ્વારા ભારતમાં ઇઝ ઓફ ડુઇંગ બિઝનેસમાં સુધારો લાવવા માટેની અમારી કટિબદ્ધતા દર્શાવે છે.” આ સુધારાની વિગતો https://pib.gov.in/
પ્રધાનમંત્રીએ ઉત્તર પ્રદેશના હમીરપુરમાં માર્ગ અકસ્માતમાં થયેલી જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના હમીરપુર જિલ્લામાં માર્ગ અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ અકસ્માતમાં ઘાયલ થયેલા લોકો ઝડપથી સ્વસ્થ થાય એવી કામના વ્યક્ત કરી હતી. પ્રધાનમંત્રી કાર્યાલયે ટ્વિટ કર્યું; "ઉત્તર પ્રદેશના હમીરપુરમાં બનેલી દુર્ઘટના અત્યંત દુઃખદાયક છે. હું જીવ ગુમાવનારા લોકોના પરિવારો પ્રત્યે મારી ઊંડી સંવેદના વ્યક્ત કરું છું, તેમજ ઘાયલો ઝડપથી સ્વસ્થ થાય એવી ઈચ્છા વ્યક્ત કરું છું. રાજ્ય સરકાર અને સ્થાનિક વહીવટીતંત્ર ઘાયલોને શક્ય મદદ આપવા વ્યસ્ત છેઃ
રાજ્યોમાં રેલવે સાથે જોડાયેલી બુનિયાદી માળખાગત પરિયોજનાઓ શરૂ કરવા માટે સંસાધન એકઠા કરવા હેતુ રાજ્ય સરકારો સાથે મળીને સંયુક્ત ઉદ્યમ કંપનીઓના ગઠનને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અઘ્યક્ષતામાં કેન્દ્રીય મંત્રીમંડળે (કેબિનેટ) રાજ્યોમાં રેલવે સાથે જોડાયેલી વિભિન્ન બુનિયાદી માળખાગત પરિયોજનાઓ શરૂ કરવા માટે સંસાધન એકઠા કરવા હેતુ રેલ મંત્રાલયને રાજ્ય સરકારો સાથે મળીને સંયુક્ત ઉદ્યમ કંપનીઓના ગઠનને પોતાની મંજુરી આપી દીધી છે. સંયુક્ત ઉદ્યમ કંપનીઓનું ગઠન રેલ મંત્રાલય અને સંબંધિત રાજ્ય સરકારોની ઈકિવટી ભાગીદારી સાથે કરવામાં આવશે. દરેક સંયુક્ત ઉદ્યમ પાસે 100 કરોડ રૂપિયાની આરંભિક પેઈડ અપ મૂડી હશે, જે શરૂ કરવામાં આવનારી પરિયોજનાઓની સંખ્યા પર આધારિત હશે. રેલ મંત્રાલયની આરંભિક પેઈડ અપ મૂડી દરેક રાજ્ય માટે 50 કરોડ રૂપિયા સુધી સીમિત હશે. પરિયોજનાઓ માટે વધુ મૂડી ઈક્વિટી રોકવાનું કામ પરિયોજનાઓ મંજૂરી મળવા અને ઉપયુક્ત સક્ષમ પ્રાધિકારીના સ્તર પર તેને ભંડોળ પૂરૂ પાડયા બાદ કરવામાં આવશે. સંયુક્ત ઉદ્યમ અન્ય હિતધારક જેવા કે બેંકો, બંદરો, જાહેર ક્ષેત્રના એકમો, ખાણ કંપનીઓ વગેરે દ્વારા ઈક્વિટી ભાગીદારી સાથે પરિયોજના વિશેષ માટે એસપીવીનું પણ ગઠન કરી શકશે. સંયુક્ત ઉદ્યમના ગઠનની વ્યવસ્થાથી નાણા ભાગીદારી અને નિર્ણય લેવાની પ્રક્રિયા બંને બાબતોમાં રેલ પરિયોજનાઓમાં રાજ્ય સરકારોની અપેક્ષાકૃત ભાગીદારી સુનિશ્ચિત થશે. તેનાથી ઝડપથી વૈધાનિક મંજૂરી પ્રાપ્ત થશે અને ભૂમિ અધિગ્રહણમાં પણ સરળતા રહેશે. યાત્રીઓ ઉપરાંત વિભિન્ન સિમેન્ટ, સ્ટીલ, વિદ્યુત સયંત્રો વગેરેને કાચા માલ તેમજ તૈયાર ઉત્પાદોની હેરફેર માટે જરૂરી રેલ સંપર્ક પ્રાપ્ત થશે.
મંત્રીમંડળે કેન્સર સંશોધન પહેલ અંગેના ભારત અને યૂકે વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્સર સંશોધન પહેલ અંગેના ભારત અને યૂકે વચ્ચેના સમજૂતી કરારને મંજૂરી આપી દીધી છે. આ સમજૂતી કરાર પર તા. 14 નવેમ્બર 2018ના રોજ હસ્તાક્ષર કરવામાં આવ્યા હતા. વિગતો: ભારત – યૂકે કેન્સર સંશોધન પહેલ તબીબી સંશોધન, વસતિ વિષયક સંશોધન, નવી ટેકનોલોજી અને શરીર વિજ્ઞાનના ક્ષેત્રમાં ભારત અને યૂકેના અગ્રણી નિષ્ણાંતોને સાથે લઈને પરવડી શકે તેવું એક મંચ પર લાવી કેન્સરની સારવાર, નિવારણ અને ખર્ચ જેવા પડકારોની ઓળખ કરશે. આ પહેલ નવા સંશોધન જોડાણો વિક્સાવવા અને કેન્સર પરિણામો સામે નોંધપાત્ર પ્રગતિ સાધવા અસરકારક સંશોધન હાથ ધરવા માટે ભંડોળ પૂરું પાડશે. ભંડોળની વ્યવસ્થાઃ પાંચ વર્ષોમાં આ પહેલ માટે કુલ સંશોધન ભંડોળ 10 મિલિયન પાઉન્ડ (લગભગ 90 કરોડ રૂપિયા) રહેશે. આ ભંડોળમાં કેન્સર રિસર્ચ યૂકે (સીઆરયૂકે)નો હિસ્સો 5 મિલિયન પાઉન્ડ (લગભગ 45 કરોડ રૂપિયા) અને જૈવ પ્રૌદ્યોગિકી વિભાગનો હિસ્સો 5 મિલિયન પાઉન્ડ (લગભગ 45 કરોડ રૂપિયા) રહેશે. બંનેના ભંડોળ નાણાકીય વર્ષના પ્રારંભમાં પ્રવર્તનમાન દર મુજબ ગણાશે. પ્રભાવઃ કેન્સર પરિણામોમાં સુધારાના ઉદ્દેશ્ય સાથે પ્રૌદ્યોગિકી, બાયોમેડિકલ, ક્લિનીકલ તથા ફાર્માસ્યુટીકલ ઈનોવેશનમાં વૃદ્ધિ છતાં કેન્સર સારવારમાં વધતા ખર્ચને પૂર્ણ કરવામાં વિશ્વની ભાર નીચે દબાયેલી આરોગ્ય પ્રણાલી પૂર્ણ રીતે સજ્જ થઈ શકી નથી. ભારત યૂકે કેન્સર સંશોધન પહેલે શોધકર્તાઓ, વૈજ્ઞાનિકો, સ્વાસ્થ્ય સેવા સંગઠનો તથા સંસ્થાનોને એકબીજા સાથે જોડવામાં સહયોગ માટે રૂપરેખા તૈયાર કરી છે. જેથી કેન્સર સારવાર માટે ઉચ્ચ મૂલ્ય અને ઓછા ખર્ચવાળો બહુ વિષયક સંશોધન મંચ તૈયાર કરી શકાય. આ પહેલથી ડોક્ટરલ, પોસ્ટ ડોક્ટરલ સ્તરના સંશોધનકર્તાઓ અને પ્રારંભિકસ્તરના વૈજ્ઞાનિકોની સંખ્યા વધશે. આવા સંશોધનકર્તાઓ ન માત્ર અત્યાધૂનિક ટેકનોલોજીમાં પ્રશિક્ષિત કરવામાં આવશે પરંતુ તેમને જરૂરી નેતૃત્વ અને પરિયોજના પ્રબંધન કૌશલ્યમાં પણ પ્રશિક્ષિત કરવામાં આવશે. જેનાથી તેમને શૈક્ષણિક ક્ષેત્ર અને સંબંધિત બાયોફાર્મા ઉધ્યોગમાં નિશ્ચિત સમયગાળાના સંશોધન કાર્યો પ્રાપ્ત કરવામાં સહાયતા પ્રાપ્ત થશે. પૂર્વભૂમિકા: ભારત યૂકે કેન્સર સંશોધન પહેલ વિજ્ઞાન અને ટેકનોલોજી મંત્રાલયના જૈવ પ્રૌદ્યોગિકી વિભાગ તથા કેન્સર રિસર્ચ યૂકે (સીઆરયૂકે)નો પાંચ વર્ષો સહયોગી દ્રિપક્ષીય સંશોધન કાર્યક્રમ છે. આ કાર્યક્રમ કેન્સરના પરવડી શકે તેવા દ્રષ્ટિકોણ પર કેન્દ્રિત રહેશે. પાંચ વર્ષમાં સીઆરયૂકે અને જૈવ પ્રૌદ્યોગિકી વિભાગ બંને પાંચ-પાંચ મિલિયન પાઉન્ડ (લગભગ 45 કરોડ રૂપિયા)નું રોકાણ કરશે અને સંભવિત સક્ષમ સહયોગી પાસેથી વધુ ભંડોળ મળી રહે તે માટે પ્રયાસ કરશે. ભારત યૂકે કેન્સર શોધ કાર્યક્રમની જાહેરાત પ્રધાનમંત્રી શ્રી નરેન્દ્ર મોદીએ 18 એપ્રિલ, 2018ના રોજ યૂકે યાત્રા દરમિયાન બંને દેશના પ્રધાનમંત્રીઓ દ્વારા રજૂ કરાયેલા સંયુક્ત નિવેદનમાં કરી હતી. સંયુક્ત નિવેદનમાં કહેવામાં આવ્યું હતું કે, “બે ધમધમતા લોકશાહી દેશ તરીકે આપણે ઘનિષ્ઠ રીતે સાથે કામ કરવાની ઈચ્છા ધરાવીએ છીએ. આપણો ઉદ્દેશ સંમતિ ધરાવતાં આંતરરાષ્ટ્રીય ધોરણો મુજબ નિયમ આધારિત આંતરરાષ્ટ્રીય વ્યવસ્થા, વિશ્વ શાંતિ અને સ્થિરતાનો છે. આ અનિશ્ચિત દુનિયામાં યુકે અને ભારતનું સાથે હોવું સારી બાબત માટેની શક્તિ સમાન છે આપણે આપણા અનુભવ અને જ્ઞાનનુ વિશ્વના પડકારોનો સામનો કરવા માટે આદાન-પ્રદાન કરી રહ્યા છીએ. ભારતનો બાયો ટેકનોલોજી વિભાગ અને કેન્સર રિસર્ચ યુકે (સીઆરયુકે) સાથે મળીને 10 મિલિયન પાઉન્ડનાં ખર્ચે (અંદાજે રૂ. 90 કરોડના) સંશોધન માટે પ્રયાસ કરશે, જેમાં ઓછા ખર્ચે કેન્સરની સારવારનાં અભિગમ તરફ ધ્યાન કેન્દ્રિત કરવામાં આવશે.“
પ્રધાનમંત્રીએ ડો.એમ.ચિદાનંદ મૂર્તિના નિધન અંગે શોક વ્યક્ત કર્યો.

પ્રધાનમંત્રી શ્રી નરેન્દ્રમોદી એ ડો.એમ.ચિદાનંદ મૂર્તિના નિધન અંગે શોક વ્યક્ત કર્યો પ્રધાનમંત્રીએ એમના શોક સંદેશમાં જણાવ્યુ છે કે “ડો.એમ.ચિદાનંદમૂર્તિસંસ્કૃતિ અને સાહિત્યનામાંધાતા હતા.કન્નડ ભાષા પ્રત્યે તેમનું યોગદાન નોધપાત્ર હતું. આપણા સમૃદ્ધ ઇતિહાસના અનોખા પાસાઓને સાચવવાના તેમના પ્રયત્નોહતા. તેમનું નિધન દુખદાયક છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ ”
પ્રધાનમંત્રીએ મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન પાઠવ્યા છે. શ્રી મોદીએ કહ્યું છે કે ભારત આતંકવાદ મુક્ત પ્રદેશમાં શાંતિ અને સ્થિરતા ઈચ્છે છે જેથી બંને દેશો તેના વિકાસના પડકારો પર ધ્યાન કેન્દ્રિત કરી શકે. એક ટ્વિટમાં, પ્રધાનમંત્રીએ કહ્યું; "મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન. ભારત આતંકવાદ મુક્ત પ્રદેશમાં શાંતિ અને સ્થિરતા ઈચ્છે છે, જેથી અમે અમારા વિકાસના પડકારો પર ધ્યાન કેન્દ્રિત કરી શકીએ અને અમારા લોકોની સુખાકારી અને સમૃદ્ધિ સુનિશ્ચિત કરી શકીએ. "
પ્રધાનમંત્રીશ્રી 13મી ઓક્ટોબરે હિમાચલ પ્રદેશના ઉના અને ચંબાની મુલાકાત લેશે

પ્રધાનમંત્રી શ્રી નરેન્દ્ર મોદી 13મી ઓક્ટોબરે હિમાચલ પ્રદેશની મુલાકાત લેશે. ઉનામાં પ્રધાનમંત્રી ઉના હિમાચલ રેલ્વે સ્ટેશનથી વંદે ભારત એક્સપ્રેસને લીલી ઝંડી આપશે. ત્યારબાદ, એક જાહેર સમારંભમાં, પ્રધાનમંત્રી
પ્રધાનમંત્રી આવતીકાલે વિજ્ઞાન ભવન ખાતે કેન્દ્રીય જાહેર ક્ષેત્રના એકમોની સભાને સંબોધન કરશે

પ્રધાનમંત્રી શ્રી નરેન્દ્ર મોદી 9 એપ્રિલ, 2018 ના રોજ નવી દિલ્હીના વિજ્ઞાન ભવન ખાતે કેન્દ્રીય જાહેર ક્ષેત્રના એકમોની સભામાં હાજરી આપશે. સભામાં કેન્દ્રીય જાહેર ક્ષેત્રના એકમોના વરિષ્ઠ અધિકારીઓ તથા મંત્રાલયના ઉચ્ચ અધિકારીઓ ભાગ લેશે. સભામાં કેન્દ્રીય જાહેર ક્ષેત્રના એકમો દ્વારા અપનાવાતી શ્રેષ્ઠ પદ્ધતિઓની પ્રસ્તુતિ કરવામાં આવશે. બપોરે, કોર્પોરેટ શાસન, માનવ સંસાધન વ્યવસ્થાપન, નાણાકીય રિ-એન્જિનીયરીંગ અને નવાચાર જેવા વિષયો પર પ્રધાનમંત્રી સમક્ષ વિષયગત પ્રસ્તુતિઓ રજુ કરવામાં આવશે. પ્રધાનમંત્રી ત્યારબાદ સભાને સંબોધન કરશે.
ઔષધિ અને પ્રસાધન (સુધારા) ખરડો 2013 પરત

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ કેન્દ્રીય મંત્રી મંડળે 29.08.2013ના રોજ રાજ્યસભામાં રજૂ થયેલા ઔષધિ અને પ્રસાધન (સુધારા) અધિનિયમ 2013 ને પરત લેવાનો નિર્ણય કર્યો છે. સંસદની સ્થાયી સમિતિએ ખરડાની તપાસ કરી હતી અને ખરડાના પ્રસ્તાવમાં અનેક પરિવર્તનોની ભલામણ કરી હતી. ભારત વિશ્વમાં ફાર્માસ્યુટિકલ ઉત્પાદનોનોં સૌથી મોટો નિર્માતા છે. ભારતમાં બે લાખ કરોડથી વધુ ફાર્માસ્યુટિકલ ઉત્પાદનોનું વાર્ષિક ઉત્પાદન થાય છે. આમાંથી 55 ટકાથી વધુ ઉત્પાદનોની નિકાસ વિકસિત દેશો સહિત 200 દેશોમાં કરવામાં આવે છે. તેથી ભારત ઓછા ખર્ચે અનેક દેશોના જન આરોગ્ય વ્યવસ્થાપનમાં મહત્વપૂર્ણ ભૂમિકા નિભાવે છે. ચિકિત્સા ઉત્પાદનોની ગુણવત્તા, સુરક્ષા અને અસરની ખાતરી કરવા માટે નિયંત્રક માળખું ઔષધિ અને પ્રસાધન અધિનિયમ 1940 માં છે. મેડિકલ ઉત્પાદનોમાં દવાઓ ચિકિત્સા ઉપકરણ, ઈન- વિટ્રો ચિકિત્સા ઉપકરણ, સ્ટેમ સેલ પુર્નરૂત્પાદક દવાઓ, ક્લિનિકલ તપાસ વગેરે સામેલ છે. જન આરોગ્ય વ્યવસ્થાપનમાં આ ક્ષેત્રની ભૂમિકાને ધ્યાનમાં લેતાં મંત્રીમંડળે એવો નિર્ણય કર્યો છે કે વર્તમાન અધિનિયમમાં વધુ સુધારા યોગ્ય નહીં ગણાય કારણ કે હાલના કાયદા હેઠળ બાયોલોજીકલ, સ્ટેમ સેલ તથા પુર્નરૂત્પાદક દવાઓ, ચિકિત્સા ઉપકરણ, અને ક્લિનિકલ ટ્રાયલ /તપાસનું નિયમન અસરકારક રીતે કરી શકાતું નથી. સ્પર્ધાત્મક ખર્ચ લાભ, વસતી વિષયક લાભ તથા ઈન્ફર્મેશન ટેકનોલોજીમાં લાભ મેળવવા માટે ભારતીય ચિકિત્સા ઉત્પાદન ક્ષેત્રમાં ભવિષ્યમાં અત્યાધિક વૃદ્ધિ થશે. ચિકિત્સા ઉત્પાદન ક્ષેત્ર ઘરેલુ માગ પુરી કરશે અને તેમાં આંતરરાષ્ટ્રીય મેન્યુફેક્ચરીંગ હબ બનવાની અને રોકાણને આકર્ષવાની ક્ષમતા છે. મેક ઈન ઈન્ડિયાના હેતુને ધ્યાનમાં રાખતા હાલના કાયદાની વિસ્તૃત સમીક્ષાનો નિર્ણય લેવાયો છે. આનો હેતુ વેપારમાં સરળતા માટે સહાયતા પુરી પાડવી અને ઉત્પાદનોની ગુણવત્તા અને અસરને વધારવાનો છે. તદઅનુસાર આરોગ્ય અને પરિવાર કલ્યાણ મંત્રાલય ચિકિત્સા ઉપકરણના નિયમન માટે હાલના અધિનિયમ હેઠળ અલગ નિયમ બનાવવા અને ચિકિત્સા ઉપકરણ તથા ઔષધિ અને પ્રસાધન નિયમન માટે અલગથી ખરડો લાવવાનું કાર્ય કરી રહ્યું છે. તમામ હિતધારકો સાથે વિસ્તૃત વિચાર વિમર્શ બાદ ચિકિત્સા ઉપકરણોના નિયમન માટે ફોર્મેટ નિયમ તૈયાર કરવામાં આવેલ છે અને તેનું જાહેરનામું ટૂંક સમયમાં બહાર પાડવામાં આવશે. નવા બિલની ફોર્મેટ તૈયાર કરવાનું કાર્ય શરૂ થઈ ગયું છે.
પ્રધાનમંત્રીએ હરિયાણા સુવર્ણ જયંતીની ઉજવણીના ઉદ્ઘાટન સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ આજે ગુડગાંવ ખાતે હરિયાણા સુવર્ણ જયંતીની ઉજવણીના ઉદ્ઘાટન સમારોહમાં હાજરી આપી હતી. આ પ્રસંગે બોલતા તેમણે કહ્યું કે, આજે એ દિવસ છે કે જ્યારે હરિયાણાની સ્થાપના અને રાજ્યની સ્થાપના પાછળના લક્ષ્યને જોવાનો અવસર છે. તેમણે કહ્યું કે, હરિયાણા પ્રમાણમાં નાનું રાજ્ય છે પરંતુ તેણે ઘણાં ક્ષેત્રોમાં યોગદાન આપ્યું છે. પ્રધાનમંત્રીએ કહ્યું હતું કે, એવું મનાય છે કે હરિયાણામાં માત્ર ખેડૂતો જ છે પરંતુ રાજ્યના ઉદ્યોગપતિઓની સફળતા પણ ઉદાહરણિય છે. પ્રધાનમંત્રીએ કહ્યું કે, હરિયાણાના લોકોએ લશ્કરી દળોમાં સેવા આપીને દેશ માટે તેમના જીવન સમર્પિત કર્યા છે. આવા ખ્યાતનામ રાજ્યમાં સ્ત્રીભ્રૂણ હત્યા ન થવી જોઈએ એ બાબત પર ભાર મૂકતા શ્રી નરેન્દ્ર મોદીએ ઉમેર્યું હતું કે હરિયાણાએ હવે આ બાબત ન થાય એની ખાતરી માટેના પગલા લેવા જોઈએ. પ્રધાનમંત્રીએ કહ્યું હતું કે, હરિયાણાના દરેક નાગરિકે બાળકીઓના સંરક્ષણ માટે શપથ લેવા જોઈએ. પ્રધાનમંત્રીએ કહ્યું હતું કે, હરિયાણાના લોકોએ આ સુવર્ણ જયંતીના વર્ષે સમગ્ર શહેરને ખુલ્લામાં મળોત્સર્જન મુક્ત બનાવવા અંગે વિચારવું જોઈએ. પ્રધાનમંત્રીએ કહ્યું કે, આપણા ગામડાઓમાંથી આ પરિવર્તનની પ્રક્રિયાનો પ્રારંભ થાય તો હરિયાણાના વિકાસને પ્રોત્સાહન પ્રાપ્ત થાય.
મંત્રીમંડળે આંતરરાષ્ટ્રીય અપરાધોનો સામનો કરવા અને ગંભીર સંગઠિત અપરાધો સામે લડવા માટે સહયોગ અને માહિતીનાં આદાન-પ્રદાન અંગે ભારત તથા બ્રિટન અને ઉત્તર આયર્લેન્ડ વચ્ચે થયેલા સમજૂતી કરારને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આંતરરાષ્ટ્રીય ગુનાઓનો સામનો કરવા અને ગંભીર સંગઠિત અપરાધો સામે લડવા માટે સહયોગ અને માહિતીનાં આદાન-પ્રદાન અંગે ભારત તથા બ્રિટન અને ઉત્તર આયર્લેન્ડ વચ્ચેનાં સમજૂતી કરારો પર થયેલ હસ્તાક્ષરને મંજુરી આપી હતી. ભારત અને બ્રિટન વચ્ચે ગુનાઓ અને તેની પ્રાપ્તિ, પ્રક્રિયાની અટકાયત અને જપ્તી (નાણાની હેરફેરને લગતા ગુનાઓ સહીત) અને આતંકવાદી ભંડોળ અંગે તપાસ કરવા અને તેના પર કાનૂની પ્રક્રિયા શરૂ કરવા માટે પહેલેથી જ સમજૂતી કરારો કરવામાં આવ્યા છે, જેના પર 1995માં હસ્તાક્ષર કરવામાં આવ્યા હતા. બંને દેશો હવે આંતરરાષ્ટ્રીય ગુનાઓ અને ગંભીર સંગઠિત અપરાધો સામે લડવા માટે તેમના સહયોગને વધુ મજબૂત બનાવવા માંગે છે. આ સમજૂતી કરારથી સુરક્ષા ક્ષેત્રમાં સહયોગ મજબૂત થશે અને તે પારસ્પરિક રૂપે ફળદાયી સાબિત થશે.
પ્રધાનમંત્રી અને મોઝામ્બિકના રાષ્ટ્રપતિ ફિલિપ જૈસિન્ટો ન્યૂસી વચ્ચે ટેલીફોન પર ચર્ચા થઇ

પ્રધાનમંત્રીએ આજે મોઝામ્બિકના રાષ્ટ્રપતિ મહામહિમ ફિલિપ જૈસિન્ટો ન્યૂસી સાથે ટેલીફોન પર વાર્તાલાપ કર્યો હતો. બંને નેતાઓએ પોત પોતાના દેશમાં કોવિડ-19 મહામારીના કારણે ઉભી થયેલી પડકારજનક સ્થિતિ અંગે ચર્ચા કરી હતી. આરોગ્ય કટોકટીના આ સમયમાં મોઝામ્બિકને આવશ્યક દવાઓ અને ઉપકરણો સહિત શક્ય હોય તે પ્રકારે મદદ કરવા માટે પ્રધાનમંત્રીએ ભારત વતી ઇચ્છા વ્યક્ત કરી હતી. રાષ્ટ્રપતિ ન્યૂસીએ આરોગ્ય સંભાળ અને ફાર્માસ્યુટિકલ પૂરવઠાઓના ક્ષેત્રમાં બંને દેશો વચ્ચે નીકટતાપૂર્વકના સહકારની પ્રશંસા કરી હતી. બંને મહાનુભવોએ મોઝામ્બિકમાં ભારતીય રોકાણ અને વિકાસની પરિયોજનાઓ સહિત અન્ય મહત્વપૂર્ણ મુદ્દાઓ પર પણ ચર્ચા કરી હતી. પ્રધાનમંત્રીએ મોઝામ્બિકમાં કોલસા અને કુદરતી વાયુના ક્ષેત્રમાં ભારતીય કંપનીઓ દ્વારા મોટાપાયે કરવામાં આવેલી પ્રતિબદ્ધતાઓની નોંધ લઇને મોઝામ્બિકને આફ્રિકામાં એકંદરે ભારતની ભાગીદારીમાં એક મહત્વપૂર્ણ આધારસ્તંભ ગણાવ્યું હતું. બંને નેતાઓએ સંરક્ષણ ક્ષેત્રે બંને દેશો વચ્ચે વિકસી રહેલા દ્વિપક્ષીય સંબંધો અંગે સંતોષની લાગણી વ્યક્ત કરી હતી. પ્રધાનમંત્રીએ ઉત્તર મોઝામ્બિકમાં ત્રાસવાદી ઘટનાઓ અંગે રાષ્ટ્રપતિ ન્યૂસીની ચિંતા અંગે પણ ચર્ચા કરી હતી અને મોઝામ્બિકની પોલીસ અને સુરક્ષા દળોની ક્ષમતા નિર્માણ સહિત શક્ય હોય તે તમામ પ્રકારે સહકાર આપવાની તૈયારી દર્શાવી હતી. મોઝામ્બિકમાં વસતા ભારતીયો અને ભારતીય મૂળના લોકોની સુરક્ષા અને સલામતી સુનિશ્ચિત કરવા માટે મોઝામ્બિકના પ્રશાસને કરેલા પ્રયાસો બદલ પ્રધાનમંત્રીએ વિશેષરૂપે આભાર વ્યક્ત કર્યો હતો. બંને નેતાઓ એ વાત સહમત થયા હતા કે, બંને રાષ્ટ્રના નેતાઓ વર્તમાન સમયમાં ચાલી રહેલી મહામારીના સમયમાં વધુ પારસ્પરિક સહકાર અને સહયોગની સંભાવનાઓ ચકાસવા માટે સંપર્કમાં રહેશે.
મંત્રીમડંળે વહીવટી ક્ષમતા, અમલીકરણ અને નજર રાખવાનાં માળખાને મજબૂત કરવા માટે રાષ્ટ્રીય કૌશલ્ય વિકાસ ભંડોળ (એનએસડીએફ) અને રાષ્ટ્રીય વિકાસ નિગમ પરિષદ (એનએસડીસી)નાં પુનર્ગઠનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે વહીવટી ક્ષમતા, અમલીકરણ અને નજર રાખવા માટેનાં માળખાગત કાર્યક્રમને સશક્ત બનાવવા માટે રાષ્ટ્રીય કૌશલ્ય વિકાસ કોષ (એનએસડીએફ) અને રાષ્ટ્રીય વિકાસ નિગમ પરિષદ (એનએસડીસી)ને પુનર્ગઠનને મંજૂરી આપી હતી. આ પુનર્ગઠનથી એનએસડીસીનાં કામકાજમાં વધારે પારદર્શકતા અને જવાબદારી આવશે તથા ઉત્તમ કોર્પોરેટ વહીવટી ક્ષમતા સુનિશ્ચિત થવાની સાથે જ એનએસડીએફની નજર રાખવાની ભૂમિકા પણ સશક્ત થશે. મંજૂર પ્રસ્તાવથી એનએસડીએફ બોર્ડનાં માળખાગત પુનર્ગઠન સાથે જ એનએસડીસીની વહીવટી ક્ષમતા, અમલીકરણ અને જાળવણીનાં માળખાને મજબૂતી મળશે. પૃષ્ઠભૂમિ : કૌશલ્ય વિકાસનાં ક્ષેત્રમાં શ્રેષ્ઠ સમન્વય સ્થાપિત કરવા માટે નાણાં મંત્રાલય તરફથી એનએસડીસી અને એનએસડીએફની રચના તથા નોંધણી ક્રમશઃ જુલાઈ, 2008 અને જાન્યુઆરી, 2009માં કરવામાં આવી હતી. એનએસડીએફ ટ્રસ્ટની રચના સરકાર, દ્વિપક્ષીય/બહુપક્ષીય અને અન્ય એજન્સીઓ દ્વારા નાણાકીય મદદ પ્રાપ્ત કરવા માટે કરવામાં આવી હતી. તેનો મુખ્ય ઉદ્દેશ વિવિધ ક્ષેત્રો સાથે સંકળાયેલા વિશેષ કાર્યક્રમોનાં માધ્યમમાં ભારતીય યુવાનોમાં કૌશલ્ય વિકાસને પ્રોત્સાહન આપવાનો છે. દેશમાં કૌશલ્ય વિકાસને પ્રોત્સાહન આપવા અને રાષ્ટ્રીય વિકાસ કૌશલ્ય અભિયાનનાં લક્ષિત ઉદ્દેશોને પૂર્ણ કરવા માટે પોતાનાં ભંડોળનો શ્રેષ્ઠ ઉપયોગ કરવા માટે એનએસડીએફે એનએસડીસી સાથે ઇન્વેસ્ટમેન્ટ મેનજેમેન્ટ સમજૂતી કરી છે. આ સમજૂતી અંતર્ગત એનએસડીએફને એનએસડીસીનાં કામકાજનાં સંચાલનની જવાબદારી પણ મળી છે.
ભારત અને સંયુક્ત આરબ અમીરાતની વચ્ચે રાષ્ટ્રીય રોકાણ અને માળખાગત કોષમાં લાંબાગાળાના રોકાણને સંકલિત કરવા માટેના સમજૂતી કરારને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે ભારત અને સંયુક્ત આરબ અમીરાત (યૂએઈ)ની વચ્ચે 11 ફેબ્રુઆરી, 2016ના રોજ હસ્તાક્ષરિત રાષ્ટ્રીય રોકાણ તેમજ માળખાગત કોષ (એનઆઈઆઈએફ)માં લાંબાગાળાના રોકાણને સંકલિત કરવા માટે પૂર્વ વ્યાપી સમજૂતી કરારને મંજૂરી આપી. એનઆઈઆઈએફનો ઉદ્દેશ અટકી પડેલી પરિયોજનાઓ સહિત, ગ્રીન ફિલ્ડ તેમજ બ્રાઉન ફિલ્ડ બંને પ્રકારની વ્યાવસાયિક રૂપથી વ્યવહારૂ પરિયોજનાઓમાં મુખ્ય રૂપથી માળખાગત વિકાસ દ્વારા આર્થિક પ્રભાવને અધિકત્તમ બનાવવાનો છે. એનઆઈઆઈએફ વ્યૂહાત્મક સ્થાયી ભાગીદારો પાસે ઇક્વિટી ભાગીદારીની અપેક્ષા રહેશે. આ એમઓયૂ એક પારદર્શી તેમજ ઉચ્ચ સ્તરીય સંરચના તેમજ કમયોગ મંચની સ્થાપના કરવામાં મદદ કરશે જેના અંતર્ગત બંને દેશો એનઆઈઆઈએફ સહિત ભારતમાં ઉપર્યુક્ત માળખાગત પરિયોજના તેમજ સંસ્થાનોમાં યૂએઈની રોકાણ સંસ્થાનોને વિસ્તારિત કરવા તેમજ સુગમ બનાવવાની પદ્ધતિઓની શોધ કરવાની ઈચ્છા રાખે છે. આ એ પ્રકારથી કરાશે જે પરસ્પર સંમતિથી સ્થાપિત રોકાણ માનદંડો તેમજ માનકોને અનુરૂપ હોય. બંને દેશોના સંબંધિત પ્રતિનિધિઓથી નિર્મિત એક સંયુક્ત કાર્યસમૂહ આ સમજૂતી કરાર અંતર્ગત કમયોગને આગળ લાવશે તથા સંયુક્ત રૂપથી શરતો, સિદ્ધાંતો તેમજ માનદંડો પર વિચાર-વિમર્શ કરશે તથા કમમતિ પ્રદાન કરશે.
પ્રધાનમંત્રીએ નદુરબારની દુર્ઘટનામાં થયેલા મૃત્યુ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના નદુરબારની દુર્ઘટનામાં થયેલ મૃત્યુ પર શોક વ્યક્ત કર્યો છે. તેમણે ઘાયલોને ઝડપથી સ્વસ્થ થવા માટે પ્રાર્થના પણ કરી. તેમણે પીએમએનઆરએફમાંથી મૃતકોના પરિજનોને 2 લાખ અને ધાયલોને 50,000 રૂપિયાની અનુગ્રહ રાશીની જાહેરાત કરી છે. એક ટ્વીટમાં પ્રધાનમંત્રીએ કહ્યું, ‘મહારાષ્ટ્રના નદુરબારની દુર્ઘટનાના સમાચાર સાંભળી ઘણું દુઃખ થયું. દુર્ઘટનામાં પોતાનો જીવ ગુમાવનાર પ્રત્યે મારી સંવેદના. ઘાયલો ઝડપથી સ્વસ્થ થાય તેવી મારી પ્રાર્થના. પીએમએનઆરએફમાંથી 2 લાખ મૃતકોના પરિજનો અને ઘાયલો માટે 50,000 રૂપિયાની સહાય આપવામાં આવશે.
પ્રધાનમંત્રીએ મધ્યપ્રદેશના બુરહાનપુરના નાગરિકોને દેશનો પ્રથમ હર ઘર જલ પ્રમાણિત જિલ્લો બનવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બુરહાનપુર, મધ્યપ્રદેશના નાગરિકોને દેશનો પ્રથમ હર ઘર જલ પ્રમાણિત જિલ્લો બનવા બદલ અભિનંદન પાઠવ્યા છે. જલ શક્તિના કેન્દ્રીય મંત્રી ગજેન્દ્ર સિંહ શેખાવતના ટ્વીટના જવાબમાં પ્રધાનમંત્રીએ કહ્યું: “આ નોંધપાત્ર સિદ્ધિ માટે મારી બહેનો અને બુરહાનપુરના ભાઈઓને અભિનંદન. શિવરાજ સિંહ ચૌહાણ જીના નેતૃત્વમાં જેજેએમ ટીમ અને એમપી સરકાર દ્વારા લોકોમાં સામૂહિક ભાવના અને મિશન મોડ પ્રયાસો વિના આ શક્ય બન્યું ન હોત.
પ્રધાનમંત્રીએ ભારતના ભૂતપૂર્વ મુખ્ય ન્યાયાધીશ શ્રી આરસી લાહોટીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભારતના ભૂતપૂર્વ મુખ્ય ન્યાયાધીશ શ્રી આરસી લાહોટીના નિધન પર ઊંડો શોક વ્યક્ત કર્યો છે. એક ટ્વીટમાં પ્રધાનમંત્રીએ કહ્યું; "ભૂતપૂર્વ
પ્રધાનમંત્રી આવતીકાલે ઉત્તરાખંડનાં રુદ્રપુરની મુલાકાત લેશે

પ્રધાનમંત્રી શ્રી નરેન્દ્ર મોદી 14 ફેબ્રુઆરી, 2019નાં રોજ ઉત્તરાખંડમાં રુદ્રપુરની મુલાકાત લેશે. આ મુલાકાત દરમિયાન તેઓ સ્ટેટ ઇન્ટિગ્રેટેડ કોઓપરેટિવ ડેવલપમેન્ટ પ્રોજેક્ટનો શુભારંભ કરશે તથા દીનદયાળ ખેડૂત કલ્યાણ યોજનાનાં પસંદ થયેલા લાભાર્થીઓને લોનનાં ચેકનું વિતરણ કરશે. ઇન્ટિગ્રેટેડ કોઓપરેટિવ ડેવલપમેન્ટ પ્રોજેક્ટનો ઉદ્દેશ ઉત્તરાખંડમાં ગ્રામીણ અર્થતંત્રમાં મોટો સુધારો કરવાનો છે. આ માટે રાજ્યમાં સહકારી, કૃષિ અને આનુષંગિક ક્ષેત્રોને પ્રોત્સાહન આપવામાં આવશે. એનાથી કૃષિ અને આનુષંગિક પ્રવૃત્તિઓમાં સંકળાયેલા લોકોને પર્યાપ્ત સમર્થન કરીને ઉત્તરાખંડનાં પર્વતોમાંથી સ્થળાંતરણને અટકાવવામાં મદદ મળશે. તેઓ ઉત્તરાખંડનાં મુખ્યમંત્રીને રૂ. 100 કરોડનો ચેક સુપરત પણ કરશે, જે આ પ્રોજેક્ટ હેઠળ પ્રથમ હપ્તો છે, જેને નેશનલ કોઓપરેટિવ ડેવલપમેન્ટ કોર્પોરેશનમાંથી રાજ્ય સરકારનાં ખાતામાં હસ્તાંતરિત કરવામાં આવશે. પ્રધાનમંત્રી દીનદયાળ ઉપાધ્યાય ખેડૂત કલ્યાણ યોજનાનાં પસંદ થયેલા લાભાર્થીઓને લોનનાં ચેકનું વિતરણ પણ કરશે. ઉત્તરાખંડ સરકારની આ યોજના અંતર્ગત રૂ. એક લાખ કરોડની બહુઉદ્દેશી લોન 2 ટકાનાં અતિ ઓછા વ્યાજદરે ખેડૂતોને ઉપલબ્ધ કરાવવામાં આવશે. આ યોજના દેશની વર્ષ 2022 સુધીમાં ખેડૂતોની આવક બમણી કરવાનાં લક્ષ્યાંક તરફ એક મહત્ત્વપૂર્ણ પગલું છે. પ્રધાનમંત્રીએ અગાઉ 7 નવેમ્બર, 2018નાં રોજ ઉત્તરાખંડની મુલાકાત લીધી હતી તથા ભારતીય સેના અને આઇટીબીપીનાં જવાનો સાથે ઉત્તરાખંડમાં હર્સિલમાં દિવાળીની ઉજવણી કરી હતી તથા 7 ઓક્ટોબર, 2018નાં રોજ તેમણે દેહરાદૂનમાં ‘ડેસ્ટિનેશન ઉત્તરાખંડઃ ઇન્વેસ્ટર્સ સમિટ 2018’ને સંબોધન પણ કર્યું હતું.